CELEX: 22010D0134
Language: hu
Date: 2010-12-10 00:00:00
Title: Az EGT Vegyes Bizottság 134/2010 határozata ( 2010. december 10. ) az Európai Gazdasági Térségről szóló megállapodás XIII. mellékletének (Közlekedés) módosításáról

31.3.2011   
            
            
               HU
            
            
               Az Európai Unió Hivatalos Lapja
            
            
               L 85/18
            
         AZ EGT VEGYES BIZOTTSÁG 134/2010 HATÁROZATA
   (2010. december 10.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2010. november 10-i 123/2010 EGT vegyes bizottsági határozat (1) módosította.
            
         
               (2)
            
            
               A kikötő szerint illetékes állam általi ellenőrzésről szóló, 2009. április 23-i 2009/16/EK európai parlamenti és tanácsi irányelvet (2) bele kell foglalni a megállapodásba.
            
         
               (3)
            
            
               A 2009/16/EK irányelv 2011. január 1-jével hatályon kívül helyezi a megállapodásba foglalt 95/21/EK tanácsi irányelvet (3), amelyet következésképpen 2011. január 1-jei hatállyal a megállapodásból el kell hagyni,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a következőképpen módosul:
   
               1.
            
            
               Az 56b. pont (95/21/EK tanácsi irányelv) számozása 56aa. pontra változik.
            
         
               2.
            
            
               A melléklet az új 56aa. pont (95/21/EK tanácsi irányelv) után a következő ponttal egészül ki:
               
                           „56b.
                        
                        
                           
                              32009 L 0016: az Európai Parlament és a Tanács 2009. április 23-i 2009/16/EK irányelve a kikötő szerint illetékes állam általi ellenőrzésről (HL L 131., 2009.5.28., 57. o.).”
                        
                     
         
               3.
            
            
               Az 56aa. pont (95/21/EK tanácsi irányelv) szövegét 2011. január 1-jei hatállyal el kell hagyni.
            
         2. cikk
   A 2009/16/EK irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. december 11-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2010. december 10-én.
      
         
            az EGT Vegyes Bizottság részéről
         
         
            az elnök
         
         Stefán Haukur JÓHANNESSON
      
   
   
      (1)  HL L 58., 2011.3.3., 81. o.
   
      (2)  HL L 131., 2009.5.28., 57. o.
   
      (3)  HL L 157., 1995.7.7., 1. o.
   
      (4)  Alkotmányos követelmények fennállását nem jelezték.